Nr. C 64/26 De Europæiske Fællesskabers Tidende 15. 3. 82 
Udtalelse om »Forslag til Rådets direktiv om sundhedsmæssige problemer i forbindelse 
med handel med fersk kød inden for Fællesskabet« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 255 af 7. oktober 1981, side 2. 
A. UDTALELSENS JURIDISKE GRUNDLAG 
Rådet besluttede den 5. oktober 1981 i medfør af artikel 43 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 193. plenarforsamling, afholdt i 
Bruxelles, den 15. og 16. december 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fælleskab, særlig arti­
kel 43, 
under henvisning til anmodning af 5. oktober 1981 
fra Rådet for De europæiske Fællesskaber om Det 
økonomiske og sociale Udvalgs udtalelse om »For­
slag til Rådets direktiv om sundhedsmæssige pro­
blemer i forbindelse med handel med fersk kød inden 
for Fællesskabet«, 
under henvisning til beslutning truffet af dets præsi­
dium den 27. oktober 1981 om at pålægge landbrugs-
afdelingen at udarbejde udtalelse om forslaget, 
under henvisning til udtalelse vedtaget af landbrugs-
afdelingen på mødet den 3. december 1981, 
under henvisning til mundtlig beretning aflagt af 
ordføreren, Wick, 
under henvisning til sit tidligere arbejde på området, 
og 
under henvisning til forhandlingerne på den 193. ple­
narforsamling den 15. og 16. december 1981 (mødet 
den 15. december 1981) — 
med 68 stemmer mod 5, mens 2 undlod at stemme, 
VEDTAGET FØLGENDE UDTALELSE: Udvalget godkender ovennævnte kommissionsfor­
slag, men fremsætter dog følgende bemærkninger: 
1. Generelle bemærkninger 
1.1. Udvalget skal indledningsvis henvise til de 
principielle bemærkninger, som det fremsætter i sin 
udtalelse, for så vidt angår Kommissionens planer 
om at tilpasse og supplere EF-bestemmelserne på det 
dyresundheds- og veterinærpolitimæssige område. 
1.2. Med hensyn til det foreliggende forslag om 
sundhedsmæssige problemer i forbindelse med han­
del med fersk kød inden for Fællesskabet er Udvalget 
af den principielle opfattelse, at forslaget vil kunne 
bidrage til at lette den interne samhandel i EF. Det 
udtrykker derfor tilfredshed med denne ajourføring 
af direktivet fra 1964. 
1.3. Udvalget minder om, at det i anden sammen­
hæng flere gange har givet udtryk for det synspunkt, 
at EF-regler af denne art altid må være på højde med 
den nyeste tekniske og sundhedsmæssige viden, såle­
des at såvel producenternes interesser som beskyttel­
sen af de mennesker, der har med dyrene at gøre, og 
forbrugernes krav tilgodeses i lige grad. 
1.4. Udvalget skal her understrege, at den kontrol, 
der er forbundet med gennemførelsen af ordninger­
ne, på grund af omkostningerne bør holdes nede på 
det abolut nødvendige minimum. 
15. 3. 82 De Europæiske Fællesskabers Tidende Nr. C 64/27 
1.5. Udvalget anmoder Kommissionen om at un­
dersøge, om det eventuelt er relevant at udarbejde 
horisontale bestemmelser på det område, der er 
omfattet af det foreliggende forslag. 
2. Særlige bemærkninger 
2.1. Artikel 1, 2. punktum 
Udvalget finder det ikke hensigtsmæssigt at udar­
bejde et særdirektiv for stykker af fersk kød på under 
100 gram. 
For at gøre EF-lovgivningen så overskuelig som 
muligt mener Udvalget, at også reglerne for fersk kød 
i mindre stykker og hakket fersk kød bør være inde­
holdt i det foreliggende direktiv. Udvalget foreslår, at 
de bestemmelser, som er nødvendige for at løse de 
specifikke sundhedsmæssige problemer i forbindelse 
med hakket, findelt og udskåret kød m. v., samles i ét 
særligt bilag. 
2.2. Artikel 3, stk. 4, litra a) 
Udvalget konstaterer, at fersk kød af hanlige svin, 
der ikke har været anvendt til avl, efter denne 
bestemmelse vil kunne bringes i handelen inden for 
Fællesskabet. 
Udvalget findet det påkrævet, at sådant svinekød 
holdes ude af handelen, indtil man har fundet frem til 
sikre undersøgelsesmetoder, hvorved kønsbestemte 
luftafvigelser hos orner samt kryptorchide og her­
mafroditiske svin kan fastslås. Udvalget foreslår der­
for, at ordene »hanlige svin, der har været anvendt til 
avl« erstattes med ordet »orner«. 
2.3. Artikel 3, stk. 4, litra c) 
Udvalget tilslutter sig principielt dette forslag og går 
iøvrigt ud fra, at forbudet mod mørnere også omfat­
ter mekanisk behandling af kødet. Dog bør begrebet 
»stoffer« defineres mere præcist, således at man und­
går fejlfortolkninger. 
2.4. Artikel 4, stk. 2, litra b) 
Udvalget foreslår, at man afslutter 4. linje med 
»... kan bl. a. omfatte:«. Dermed undgår man, at 
den efterfølgende opregning af foranstaltninger bli­
ver opfattet som udtømmende. 
2.5. Artikel 5, 1. afsnit 
Udvalget foreslår, at man sletter ordene »ud fra et veterinært synspunkt«. På den måde undgås det, at 
kontrollen får et snævert veterinært sigte. 
2.6. Artikel 6, stk. 1 
Udvalget stiller det spørgsmål, om man ikke ved at 
give medlemsstaterne denne bemyndigelse til at fore­
tage stikprøvevis sundhedskontrol af fersk kød, efter 
at det er fremstillet, og indtil det forbruges, risikerer 
at skabe kompetencemæssige overlapninger i forhold 
til de sundhedsmyndigheder, som har til opgave at 
kontrollere, om levnedsmidler er egnede til kon­
sum. 
2.7. Artikel 7 
Udvalget er enig med Kommissionen i, at også den 
her nævnte kategori af produkter bør være omfattet 
af EF-bestemmelser, men mener dog, at det bil være 
unaturligt at placere dem i det foreliggende forslag. 
Udvalget foreslår derfor, at man overvejer at lade 
denne kategori af produkter indgå i direktivet om 
sundhedsmæssige problemer i forbindelse med han­
del med kødprodukter inden for Fællesskabet. 
2.8. Artikel 9, 1. linje 
I den tyske udgave bør ordet »Betriebskontrollen« 
erstattes med »Kontrollen in den Betrieben«, da 
forslaget i den nuværende formulering kan misfor­
stås. 
2.9. Artikel 14, stk. 1 
Den foreslåede ophævelse af det gældende direktiv 
samtidig med vedtagelsen af det foreliggende forslag 
harmonerer ikke med bestemmelsen i artikel 15, 
hvorefter den nye ordning først skal træde i kraft 
efter en overgangsperiode. Udvalget gør opmærksom 
på, at der dermed skabes et tomrum i lovgivningen, 
og det foreslår derfor, at artikel 14 bringes i den 
nødvendige samklang med artikel 15. 
2.10. Artikel 15 
Udvalget konstaterer, at den påtænkte overgangspe­
riode mellem vedtagelse og ikrafttræden er for knapt 
udmålt set på baggrund af de problemer, som den 
nødvendige sociale og tekniske tilpasning vil skabe i 
nogle EF-regioner, og det foreslår derfor, at der sker 
en rimelig forlængelse af overgangsperioden. 
Bilag 1 er så fagteknisk præget, at Udvalget ikke har 
behandlet det i enkeltheder. Udvalget finder det 
imidlertid påkrævet, at de i bilaget fastsatte ordnin-
Nr. C 64/28 De Europæiske Fællesskabers Tidende 15. 3. 82 
ger Som allerede er indeholdt i de gældende peraturen (bilag 1, pkt. 2), forbudet mod anvendelse 
bestemmelser — er helt på niveau med den seneste af træ (bilag 1, pkt. 4) og forbudet mod anvendelse af 
videnskabelige viden. Dette gælder f. eks. vandtem- sundhedsskadelige farvestoffer (bilag 1, pkt. 57). 
Udfærdiget i Bruxelles, den 15. december 1981. 
Tomas ROSEINGRAVE 
Formand for 
Det økonomiske og sociale Udvalg